Document ID: /roh_data/filtered/fineweb-2-filterrobots_roh.jsonl.gz/58752

La cumissiun preparatorica e la suprastanza communala han preschentà al cussegl la varianta A cun sanar il bogn e conceder in credit da 5’850’000 francs. I saja necessari da sanar il bogn suenter 26 onns, èsi scrit en il messadi. La cumissiun ha era ponderà ina varianta luxuriusa cun engrondir e construir in bogn en il liber. Las analisas han dentant mussà, ch’ils custs d’energia fissan memia gronds.
Reducir ils custs
Proximamain preschenta la cumissiun puspè il project al cussegl da vischnanca da Tujetsch. Ella vul empruvar da reducir ils custs . Il cussegl giavischa plinavant che la cumissiun sclereschia, quant impurtant ch’il Bogn Sedrun è per il turissem e tge consequenzas finanzialas che la sanaziun avess per la vischnanca da Tujetsch.
RR novitads 12:00